text: 10.000 hunde i Varde
  28 juli 2011 kl. 18.38
  Årets største hunde-udstilling begyndte torsdag i Vejen. 
  De kommende dage skal tusindvis af race-hunde bedømmes.
  Som noget helt nyt kunne almindelige hunde-ejere, der aldrig før har prøvet at gå på udstilling, i dag møde op med deres hund og få den vurderet af en dommer.
  
  Første gang
  Det er første gang nogen sinde, at Dansk Kennelklub arrangerer en åben bedømmelse, hvor alle kan komme ind fra gaden med deres hund og få den bedømt.
  Malene Petersen fra Horsens var en af dem, der havde valgt at tage på hundeudstilling med sine to hunde: Sneakers og Andy.
  - Jeg så annoncen i avisen og tænkte, hvorfor ikke tage chancen og prøve. Jeg håber bare, han er fin. Han er en god hund.
  
  Kys til dommeren
  Normalt er det racehunde, der kommer på udstilling.
  - Vi gør det her for at skabe interesse for hundesporten - det har måske været lidt af en lukket fest hidtil. 
  - Men i virkeligheden er det et problem for racerne, fordi den genetiske variation bliver for lille. Så hvis den her åbne bedømmelse af hunde udefra kan betyde, at nogen nye hunde måske kan bruges til avl, så er det rigtigt spændende, forklarer dommer Charlotte Høi fra Dansk Kennelklub.
  Og Malene Petersen kunne tage glad hjem fra Vejen: hendes hunde fik kun ros med fra dommeren. Ikke mindst for deres evne til at give et kys..
  